Diari Oficial de la Generalitat Valenciana


Sumari del DOGV 6166, del 16-12-2009 (2009/14255)

Informació pública de la proposta de programa d'actuació integrada del sector UE-3 El Lorito del Pla General d'Ordenació Urbana de Biar.
----------------------------------------------------------------------------------------------------------------------------------------

### Dades del document

Número de DOGV
:   6166

Data del DOGV
:   16-12-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/14155


Data del document
:   26-11-2009

Organisme emissor
:   Notaria de María Lourdes España López

Tipus de document
:   Anunci

Descriptors 

:   * Biar
    * pla d'urbanisme
    * empresa privada

Informació pública de la proposta de programa d'actuació integrada del sector UE-3 El Lorito del Pla General d'Ordenació Urbana de Biar. [2009/14601]  
La mercantil Residencial del Pueblo Español, SL, amb CIF T09443713 i domicili social en Urbanització Poble Espanyol, passeig de la Mar, 11, 03362 el Campello, ha presentat una alternativa tècnica amb els documents d'ordenació que s'hi adjunten, consistents en projecte d'urbanització, alternativa tècnica, estudi de seguretat i salut i estudi d'integració paisatgística, per al desenvolupament del Programa d'Actuació Integrada del Sector UE-3 El Lorito del Pla General d'Ordenació Urbana de Biar, segons la Llei 30/2005, de 30 de desembre, de la Generalitat, Urbanística Valenciana (LUV).  
En sessió celebrada el dia 29 de juliol de 2009, el Ple de l'Ajuntament de Biar va acordar iniciar el procediment i aprovar les bases particulars.  
En aplicació del que disposa l'article 134 de la LUV, en relació amb l'article 293 del Decret 67/2006, de 12 de maig, del Consell, pel qual s'aprova del Reglament d'Ordenació i Gestió Territorial i Urbanística, és procedent iniciar un termini d'informació pública de l'alternativa tècnica oferida de tres mesos a què es referix l'article 133.3 de la LUV, comptats a partir de la data d'enviament de l'anunci en el Diari Oficial de la Unió Europea, el dia 8 d'octubre de 2009. De la mateixa manera, s'informa que en el termini d'un mes, totes les persones podran comparéixer en horari d'atenció al públic (de 09.30 14.00 hores, de dilluns a divendres) en la meua notaria, sítia a Biar, carrer del Pare Arnau, 5, 1r. També podran fer-ho en l'Ajuntament de Biar, siti a la plaça de la Constitució, 1, els dies i les hores hàbils d'atenció al públic. Tot això a fi d'obtindre informació sobre la documentació que integra el projecte, a fi que puguen, si és el cas, presentar les al·legacions oportunes en relació amb el projecte sotmés a informació pública, tant en la notària com en l'Ajuntament. Igualment, per a qualsevol aclariment podran posar-se en contacte amb els assessors i redactors de la proposta al domicili social de Residencial del Pueblo Español, SL, siti al carrer de Sant Ramon, 160, baixos, 03379 el Campello, i telèfon 999 288 488, o posar-se en contacte amb l'arquitecte Julio Pascual Roselló Serrano, en la direcció d'avinguda de la Constitució, número 14, 3r B, 03969 Villena, i telèfon 848 577 091. El termini d'informació pública indicat començarà a partir de l'endemà de la present publicació.   
D'acord amb l'article 562 del ROGTU, l'esmentat programa serà aprovat definitivament en un termini no superior a dos mesos des de l'obertura de les proposicions juridicoeconòmiques. El transcurs d'aquest termini implicarà la desestimació del programa.  
I perquè tinga els efectes oportuns, lliure el present edicte.  
Biar, 26 de novembre de 2009.- La notària: María Lourdes España López.